**UGOVOR O DODJELI BESPOVRATNIH FINANCIJSKIH SREDSTAVA**

**ZA OPERACIJE KOJE SE FINANCIRAJU**

**IZ FONDA SOLIDARNOSTI EUROPSKE UNIJE**

**za operaciju**

**<*Naziv operacije>***

**referentni broj Ugovora o dodjeli bespovratnih financijskih sredstava: *<upisati>***

*Poziv na dodjelu bespovratnih financijskih sredstava*

**Vraćanje u ispravno radno stanje infrastrukture i pogona u području pošte i telekomunikacija oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije**

**UGOVOR O DODJELI BESPOVRATNIH FINANCIJSKIH SREDSTAVA ZA OPERACIJE KOJI SE FINANCIRAJU IZ FONDA SOLIDARNOSTI EUROPSKE UNIJE**

("Ugovor ododjeli bespovratnih financijskih sredstava", u nastavku teksta: Ugovor)

**<*Naziv operacije>***

Tijelo odgovorno za provedbu financijskog doprinosa, (u nastavku teksta: Ministarstvo mora, prometa i infrastrukture) <puno ime/naziv, OIB, adresa>

s jedne strane, i

Korisnik bespovratnih financijskih sredstava Fonda solidarnosti Europske unije

<Puno službeno ime/naziv i adresa Korisnika>

<Pravni oblik>

<OIB >

[financijska institucija kod koje se vodi račun Korisnika i broj računa Korisnika>]

(u nastavku teksta: Korisnik)

s druge strane,

(u nastavku teksta: Strane) složile su se kako slijedi:

*Svrha*

Članak 1.

1.1. Svrha ovog Ugovora je dodijeliti bespovratna financijska sredstva Korisniku u svrhu provedbe operacije pod nazivom: <*naziv Operacije>* (u nastavku teksta: Operacija) opisanog u Prilogu I ovog Ugovora: Opis i proračun Operacije.

1.2. Bespovratna financijska sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Operaciju u skladu s opisom i opsegom Operacije kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

*Provedba Operacije*

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana, odnosno do dana raskida Ugovora.

2.2. Razdoblje provedbe Operacije je od <…> do <…>.

2.3. Razdoblje prihvatljivosti troškova Operacije je od <…> do <…>.

2.4. Korisnik podnosi Završni zahtjev za nadoknadu sredstava TOPFD-u najkasnije u roku od 30 dana od završetka provedbe operacije, ali ne kasnije od 15. svibnja 2023. godine. Rok u kojem TOPFD provjerava i potvrđuje troškove navedene u završnom zahtjevu za nadoknadu sredstava ne može biti dulji od 60 dana od dana njegovog primitka, a može biti kraći u slučaju kada rok u kojem se mora iskoristiti financijski doprinos iz FSEU istječe prije roka za provjeru završnog zahtjeva za nadoknadom sredstava. U završnom zahtjevu za nadoknadu sredstava trošak se može potraživati samo metodom nadoknade. Završno izvješće dio je završnog zahtjeva za nadoknadom sredstava.

2.5. Korisnik podnosi Zahtjeve za nadoknadom sredstava Ministarstvu mora, prometa i infrastrukture tromjesečno, i to po isteku 15 kalendarskih dana od proteka tromjesečnog razdoblja. Korisnik može podnositi zahtjeve za nadoknadom sredstava i češće, ali period između dva Zahtjeva za nadoknadom sredstava ne može biti duži od tri mjeseca.

Izvješće o napretku dio je zahtjeva za nadoknadom sredstava.

Za troškove koji su nastali prije sklapanja Ugovora, Korisnik može dostaviti prvi zahtjev za nadoknadom sredstava danom stupanja Ugovora na snagu pa sve do isteka prva tri mjeseca od navedenog datuma.

2.6. Rok u kojem je Korisnik obvezan čuvati dokumentaciju Operacije je sedam godina nakon zaključenja pomoći iz Fonda solidarnosti Europske unije.

*Iznos bespovratnih financijskih sredstava, postotak financiranja Operacije i uređenje plaćanja*

Članak 3.

3.1. Ukupna vrijednost Operacije se određuje u iznosu <…> kuna.

3.2. Ukupni prihvatljivi troškovi Operacije iznose <…> kuna, kao što je utvrđeno u Prilogu I Opis i proračun Operacije, u skladu s Općim uvjetima Ugovora.

3.3. Dodjeljuju se bespovratna financijska sredstva u iznosu od <…> kuna, što je najviši mogući iznos sufinanciranja ukupno utvrđene vrijednosti prihvatljivih troškova Operacije navedenih u stavku 3.2. ovoga članka.

3.4. Iznosi bespovratnih financijskih sredstava koji se plaćaju Korisniku tijekom provedbe Operacije i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova za koje se naknadno utvrdi da su neprihvatljivi te osigurava raspoloživost sredstava ukupne vrijednosti Operacije u svrhu pokrića neprihvatljivih troškova.

3.6. Korisnik ima pravo zatražiti plaćanje predujma. Ukupni iznos predujma ne može biti viši od 40% vrijednosti odobrenih bespovratnih sredstava iz točke 3.3. ovog članka, odnosno ne može biti viši od <…> kuna. Korisnik može potraživati prvu ratu predujma nakon sklapanja ugovora o izvođenju radova.

Ako Ministarstvo mora, prometa i infrastrukture utvrdi da se predujam za Operaciju ne koristi namjenski, može u svakom trenutku zatražiti od Korisnika vraćanje isplaćenog iznosa predujma ili njegovog dijela.

3.7. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci Ministarstva mora, prometa i infrastrukture iznos koji je Korisnik trebao vratiti odbija od iznosa daljnjih plaćanja.

*Osiguravanje revizijskog traga*

Članak 4.

4.1. Ograničenja u pogledu osiguravanja revizijskog traga u okviru operacije primjenjuju se tijekom razdoblja od sedam godina nakon zaključenja pomoći iz Fonda solidarnosti Europske unije.

*Neprihvatljivi izdaci*

Članak 5.

5.1. Sljedeće vrste troškova/izdataka nisu prihvatljive za financiranje u okviru Operacije:

* nadoknadivi PDV tj. porez na dodanu vrijednost za koji prijavitelj/korisnik ima pravo ostvariti odbitak;
* kamate na dug;
* trošak poduzeća u poteškoćama, kako je definirano u članku 2. točki 18. Uredbe (EU) br. 651/2014, i/ili u postupku predstečajne nagodbe u skladu sa Zakonom o financijskom poslovanju i predstečajnoj nagodbi („Narodne novine“, br. 108/12, 144/12, 81/13, 112/13, 71/15 i 78/15), i/ili u postupku stečaja ili likvidacije u skladu sa Stečajnim zakonom („Narodne novine“, br. 71/15 i 104/17);
* kupnja rabljene opreme;
* kupnja vozila koja se koriste u svrhu upravljanja operacijom;
* troškovi upravljanja projektom i administracije
* troškovi sudskih i izvan sudskih sporova;
* operativni troškovi;
* gubici zbog fluktuacija valutnih tečaja i provizija na valutni tečaj;
* troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak;
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima odgovarajuće iste dokazne vrijednosti
* troškovi amortizacije;
* kupoprodaja zemljišta;
* troškovi leasinga;
* neizravni troškovi;
* trošak jamstva koje izdaje banka ili druga financijska institucija;
* troškovi zakupa materijalne imovine;
* troškovi nabave opreme;
* troškovi koji nisu povezani sa svrhom operacije
* troškovi nastali prije 28. prosinca 2020. godine te
* ostali troškovi nespomenuti kao prihvatljivi.

*Mjere osiguravanja informiranja*

Članak 6.

6.1. Korisnik mora poduzeti najmanje jednu mjeru obavještavanja javnosti koja treba biti usmjerena na korisnike rezultata operacije, a ako je prikladno, na javnost i medije.

Korisnik može vlastitim sredstvima provoditi ili sudjelovati u oglašavanju i mjerama osiguravanja javnosti i vidljivosti sukladno članku 9. Općih uvjeta ovog Ugovora.

Odredbe članka 9. Općih uvjeta ovog Ugovora nisu obvezujuće za Korisnika.

*Upravljanje imovinom Operacije i prijenos Ugovora*

Članak 7.

7.1. Imovina koja je stečena u Operaciji mora se koristiti u skladu s opisom Operacije sadržanim u Prilogu I ovog Ugovora i u skladu sa zahtjevima trajnosti (ako su utvrđeni pozivom na dodjelu bespovratnih financijskih sredstava).

7.2. Korisnik ne smije prenijeti tražbinu iz ovog Ugovora na drugoga bez suglasnosti Ministarstva mora, prometa i infrastrukture, uključujući i opremu nabavljenu na temelju ovog Ugovora.

7.3. Pravo vlasništva i druga stvarna prava, kao i imovinska prava, ne smiju se prenositi na treće osobe 5 godina nakon završetka razdoblja provedbe operacije, a iznimno prije isteka navedenog roka uz prethodnu suglasnost Ministarstva mora, prometa i infrastrukture.

7.4. Ako je odobren prijenos ugovora o dodjeli bespovratnih financijskih sredstava, u skladu s Općim uvjetima ovog Ugovora, pisani sporazum kojim se uređuje pitanje predmetnog prijenosa prilaže se ovom Ugovoru.

*Ostali uvjeti*

Članak 8.

8.1. ~~Korisnik nije obvezan podnositi Ministarstvu mora, prometa i infrastrukture izvješće nakon provedbe operacije iz članka 13. Općih uvjeta Ugovora.~~

8.1. Korisnik daje suglasnost tijelima u sustavu da raspolažu podacima iz projektnog prijedloga i operacije, neovisno o njihovom obliku, slobodno i prema svom nahođenju, pod uvjetom da ne krše Zakon o provedbi Opće uredbe o zaštiti podataka („Narodne novine“, br. 42/18)

8.2. U slučaju neslaganja odredbi ovog Ugovora i nekog od Priloga koji je sastavni dio Ugovora, odredbe Ugovora imaju prvenstvo.

8.3. U slučaju neslaganja odredbi Općih uvjeta Ugovora i ostalih Priloga, odredbe Općih uvjeta Ugovora imaju prvenstvo.

8.4. Korisnik - jedinice lokalne i područne (regionalne) samouprave koje dobiju sredstva iz temeljem Odluke o dodjeli beskamatnog zajma jedinicama lokalne i područne (regionalne) samouprave koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa (NN br. 101/2021, 12/2022) dužne su refundirati troškove koje su ostvarili iz Fonda solidarnosti Europske unije u roku od 30 radnih dana od dana refundacije uplatiti u državni proračun Republike Hrvatske na ime povrata beskamatnog zajma.

Ukoliko korisnik potražuje troškove iz Fonda solidarnosti za koje je prethodno zaprimio sredstva iz drugih javnih izvora, dužan je ta ista sredstva refundirati i o tome dostaviti dokaz MMPI prije podnošenja zahtjeva za nadoknadom sredstava.

*Komunikacija ugovornih Strana*

Članak 9.

9.1. Komunikacija između strana se obavlja u skladu s Općim uvjetima Ugovora, na sljedeće adrese:

Za Ministarstvo mora, prometa i infrastrukture

< *adresa, adresa elektroničke pošte organizacijske >*].

Ministarstvo mora, prometa i infrastrukture pisanim putem dostavlja Korisniku o podatke o osobi i adresi elektronske pošte za kontakt.

Za Korisnika

< *adresa, adresa elektroničke pošte Korisnika* >

Korisnik pisanim putem dostavlja Ministarstva mora, prometa i infrastrukture podatke o osobi i adresi elektroničke pošte za kontakt.

*Odredbe o mjerodavnom pravu i rješavanju sporova proizašlih iz Ugovora*

Članak 10.

10.1. Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 27. Općih uvjeta.

*Prilozi*

Članak 11.

11.1. Sljedeći prilozi sastavni su dio Ugovora, te Strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun Operacije

Prilog II: Opći uvjeti Ugovora

Prilog III: PRILOG ODLUCI KOMISIJE od 14.5.2019. o utvrđivanju smjernica za određivanje financijskih ispravaka koje u slučaju nepoštovanja primjenjivih pravila o javnoj nabavi Komisija primjenjuje na rashode koje financira Unija

Prilog IV: Zahtjev za nadoknadom sredstava

Prilog V: Završno izvješće

*Završne odredbe*

Članak 12.

12.1. Ovaj Ugovor sačinjen je u dva (2) istovjetna primjerka, svaki sa snagom izvornika, od kojih svaka Strana zadržava po jedan primjerak.

|  |  |  |  |
| --- | --- | --- | --- |
| **Za Ministarstvo mora, prometa i infrastrukture** | | **Za Korisnika** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
|  | |  | |
|  |  |  |  |
|  |  |  |  |
|  |  |  |  |
|  |  |  |  |